Απόφαση του Γενικού Δικαστηρίου της 12ης Μαΐου 2011 - Επιτροπή κατά New Acoustic Music και Hildibrandsdottir
(Υπόθεση T-464/09) 1
(Ρήτρα διαιτησίας - Σύμβαση περί χρηματοδοτικής συνδρομής συναφθείσα στο πλαίσιο του προγράμματος-πλαισίου "Culture 2000" - Εφαρμογή του προγράμματος δράσεως "European Music Roadwork" - Μη εκτέλεση της συμβάσεως - Επιστροφή μέρους των προκαταβληθέντων ποσών - Μερικώς απαράδεκτο της αγωγής - Ερημοδικία - Ευεργέτημα πενίας)
Γλώσσα διαδικασίας: η αγγλική
Διάδικοι
Ενάγουσα: Ευρωπαϊκή Επιτροπή (εκπρόσωποι: A. M. Rouchaud Joët και N. Bambara, επικουρούμενοι από τον C. Erkelens, δικηγόρο)
Εναγόμενες: New Acoustic Music Association (Orpington, Ηνωμένο Βασίλειο) και Anna Hildur Hildibrandsdottir (Orpington, Ηνωμένο Βασίλειο)
Αντικείμενο
Αίτημα της Επιτροπής, δυνάμει ρήτρας διαιτησίας υπό την έννοια του άρθρου 238 ΕΚ, να υποχρεωθεί η New Acoustic Music Association και η Hildibrandsdottir να της επιστρέψουν ένα μέρος της προκαταβολής στο πλαίσιο της εκτελέσεως της υπ' αριθ. 2003-1895/001-001 συμβάσεως, με αντικείμενο την υλοποίηση του προγράμματος δράσεως "CLT2003/A1/GB-317 - European Music Roadwork", στο πλαίσιο του προγράμματος "Πολιτισμός 2000", το οποίο καταρτίσθηκε με την απόφαση 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000 (ΕΕ L 63, σ. 1), καθώς και τόκους υπερημερίας.
Διατακτικό
Το Γενικό Δικαστήριο αποφασίζει:
1)    Η αγωγή είναι απαράδεκτη καθόσον στρέφεται κατά της New Acoustic Music Association.
2)    Υποχρεώνει την Anna Hildur Hildibrandsdottir, ως μέλος της New Acoustic Music Association, να επιστρέψει στην Ευρωπαϊκή Επιτροπή ποσό 31 136,23 ευρώ, πλέον τόκους υπερημερίας με επιτόκιο 7,70 % ετησίως από τις 14 Ιανουαρίου 2008 μέχρι πλήρους εξοφλήσεως του χρέους.
3)    Καταδικάζει τη Hildibrandsdottir στα δικαστικά έξοδα.
4)    Απορρίπτει το αίτημα της Α. Hildibrandsdottir περί παροχής του ευεργετήματος πενίας.
____________
1 - EE C 51 της 27.2.2010.